《锦帐春 元夕和孙夫人》
清代·申蕙

银烛澄辉，星毬熠熠。挥象管、淋漓香墨。舞霓裳，歌锦瑟，此乐难重得。

闲情堪惜。

蟾兔纾青，鱼龙吹碧。莫辜负、太平春陌。剔灯花，听玉漏，探紫姑消息。

嬉游永夕。

作者简介：江苏长洲人，字兰芳。初入宫闱，后为嘉兴沈某妻。书法孙过庭。诗苍老，不作闺阁中语，工词。与归淑芬齐名，所著《缝云阁集》，与归淑芬《云和阁诗》并称《二云阁诗草》。